“Die enigste plek waar ’n koningin kan wegkruip, is die badkamer!,” het die ikoon, wat in Augustus haar 60ste verjaardag vier, by dié badkamerselfie geskryf.
Op die vleiende kiekie, waarop sy duidelik filters gebruik het, is haar vel vlekloos en sonder ’n plooi.
Met 'n sonbril op die oë het sy ewe die flitsende kameras probeer vermy, maar nie voor hulle die “regte” Madge vasgevang het – en dit sonder ’n filter in sig. Die Material Girl-sangeres het egter nog steeds jare jonger as haar 59 jaar gelyk, berig Mirror.
Madonna het in 2014 haar eie velsorgreeks, MDNA, bekendgestel. Een van die vele produkte in die reeks sluit in ’n chroomkleimasker wat magneties van die gesig verwyder word met ’n verjongingsapparaat, berig Hello!.